A BIZOTTSÁG 1050/2005/EK RENDELETE
(2005. július 5.)
a spárgára vonatkozó forgalmazási előírás megállapításáról szóló 2377/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 2. cikke (2) bekezdésére,
mivel:
(1)
A 2377/1999/EK rendelet (2) megállapítja a spárgára vonatkozó forgalmazási előírást. E rendelet melléklete a minőséget érintő minimumkövetelmények tekintetében kiköti, hogy a hajtások előzetes mosáson áteshetnek, áztatáson azonban nem.
(2)
Az ágazatban általános gyakorlat az, hogy a csomagolás előtt jeges vízbe helyezik a spárga fehér hajtásait, hogy megelőzzék azok rózsaszín elszíneződését.
(3)
Következésképpen, ennek a gyakorlatnak a figyelembevétele céljából, a minimumkövetelményeket tartalmazó rendelkezést módosítani kell a nem megfelelő mosás vonatkozásában.
(4)
A 2377/1999/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
A 2377/1999/EK rendelet melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 5-én.